Sag om, hvorvidt de sagsøgte i deres funktioner som direktører, underdirektører, bestyrelsesmedlemmer og som ekstern revision i den tidligere Bank har handlet ansvarspådragende ove... Vis mere
Ret: Østre Landsret (2. instans)
Faggruppe: Civilsag — Almindelig civil sag
Sagsemner: Erhverv;
Pengevæsen og kredit;

/

Dom i erstatningssag mod ledelse og revision i Bank 1  
07-11-2017  

Østre Landsret har den 7. november 2017 afsagt dom i en sag om erstatningsansvar for medlemmer af
Bank 1's direktion, bestyrelse og eksterne revision. Sagen angår bankens drift i perioden 2005 og ind-
til bankens kollaps i august 2008. Banken er efterfølgende erklæret konkurs.

Finansiel Stabilitet A/S, der efter sammenbruddet overtog bankens aktiver, har rejst et erstatningskrav på 1
mia. kr. mod Sagsøgte 1, der var bankdirektør frem til april 2007, Sagsøgte 3, der
havde titel af underdirektør i hele den omhandlede periode, samt Sagsøgte 4, Sagsøgte 5,
Sagsøgte 6, Sagsøgte 7 og Sagsøgte 8, der var medlemmer af bankens bestyrelse i hele
eller dele af perioden.

Finansiel Stabilitet A/S har endvid ere rejst et tilsvarende krav mod Ernst & Young og de statsautoriserede
revisorer Person 1 og Person 2, der fungerede som bankens eksterne revi-
sion til og med regnskabsåret 2007. Den eksterne revision har som følge heraf rejst krav om delvis friholdelse
mod Sagsøgte 12, der efterfulgte Sagsøgte 1 som bankdirektør fra juli 2007.

Finansiel Stabilitet A/S har som begrundelse for sine påstande overordnet anført, at ledelsesmedlemmerne
har handlet uforsvarligt i forbindelse med bankens generelle drift, og at den eksterne revision har tilsidesat
sine pligter efter revisionslovgivningen. Finansiel Stabilitet har endvidere fremhævet ti konkrete engagemen-
ter, hvor banken har lidt et tab, der under alle omstændigheder k ræves erstattet. Finansiel Stabilitet har be-
grænset sit tab til 1 mia. kr., men har samtidig anført, at det reelle tab er langt større. I anden række har Fi-
nansiel Stabilitet rejst krav mod den tidligere ledelse for tab som følge af bankens rådgivning i fo rbindelse
med to aktiesalgskampagner og bankens salg af produktet Aktiv Boliginvest.

De sags

øgte har alle påstået frifindelse.

Landsretten finder, at der har foreligget kritisable forhold i forbindelse med driften af banken. Det drejer sig
særligt om, at  banken som led i en strategi om vækst havde en omfattende brug af såkaldt presserende bevil-
linger, hvor bestyrelsen først efterfølgende tog stilling til udlån ydet på et lavere niveau i banken. Banken
havde desuden i meget væsentlig grad været eksponeret mod den konkjunkturfølsomme ejendomsbranche.
Disse forhold har imidlertid ikke givet landsretten grundlag for at fastslå, at ledelsen generelt betragtet har
drevet banken uforsvarligt.

For så vidt angår de konkrete forhold har landsretten vedrørende udlån til bankens store kunders køb af ak-
tier i Bank 1 lagt til grund, at der reelt ikke blev foretaget en kreditvurdering. Landsretten har anset
dette forhold for ansvarspådragende for direktionen og bestyrelsen. Finansiel Stabilitet har imidlertid ikke
kunnet opgøre sit tab i forbindelse hermed, og landsretten har ikke haft det fornødne grundlag for at foretage
et skøn over et tab.

Derfor er direktionen og bestyrelsen blevet frifundet.

Landsretten har ikke fundet grundlag for et erstatningsansvar for bankens revision eller for
Sagsøgte 12, som derfor også er blevet frifundet.

Sagen er behandlet af landsrettens 7. afdeling under sagsnr. B-1291-10 og B-1851-10.

Dommen, der er opdelt i tre dele, kan læses via følgende links:

I. Sagsfremstilling, procedurer samt landsrettens begrundelse og resultat (555 sider).
II. Bilag 1, forklaringer (557 sider).

III. Bilag 2, sagkyndige erklæringer og responsa (237 sider).